1. **melléklet**

**Keresd a párod! című játék leírása**

**A játék maximum 20 fős csoporttal játszható.**

**A játék menete:**

* A tanulók kapnak egy kis kártyát (3. melléklet), melyen egy élőlény neve van feltüntetve. A kártyákat célszerű laminálni, zsinórt fűzni bele, így a nyakukba akaszthatják.
* A feladatuk az, hogy megtalálják azt az élőlényt, mellyel szimbiózisban élnek a természetben. Ha megtalálták a párjukat, álljanak egymás mellé a tanulók. A játéknak akkor van vége, ha mindenki talál magának párt. Ha nem, akkor álljanak össze a megmaradt játékosok párokba.
* A párok egymás után lépjenek elő, a tanár bólint, ha jó a megoldás, és rázza a fejét, ha nem. Akik rosszul döntöttek, álljanak újra egy csoportba, és lehetőséget kapnak még egy körre.
* Miután a párok kialakultak, el kell mondaniuk, mi lehet a szimbiotikus kapcsolat alapja; a tanár helyesbít, ha szükséges. Ha nem tudják kitalálni, a tanár odaadja nekik a megoldást, és felolvassák a többieknek.

**Változat:** A tanulók papíron megkapják az együttélés jellemzőinek leírását, és szerepjáték formájában előadják a többieknek, akik megpróbálják kitalálni. Ez a változat jóval szórakoztatóbb.